钦定古今图书集成/明伦汇编/官常典/第800卷 > 徐如珂
## 钦定古今图书集成/明伦汇编/官常典/第800卷 > 徐如珂

按《明外史》本传：“如珂，字季鸣，吴县人。万历二十三年
进士。除刑部主事，历郎中。主事谢廷赞疏请建储，帝
怒，尽贬刑曹官，如珂得云南布政司照磨。累迁南京
礼部郎中，岭东道参议。暹罗贡使馈犀角、象牙，如珂
不受。天启元年，迁东川兵备副使。击奢崇明党樊龙，
复重庆巡抚。因属如珂捣蔺州土城，会他路监军闵”
梦得等攻克永宁，进拔蔺州，崇明父子窜水西去。乃
召如珂为太仆少卿，转左通政。魏忠贤逐杨涟，如珂
郊饯之，忠贤衔甚。迁光禄乡修《公廨》，《竣疏》词无所颂
美。六年九月廷推南京工部右侍郎，遂削籍。抵家治
具饮客，顷之卒。或云如珂惧忠贤怒之，服毒死。崇祯
初，起南京工部侍郎，死岁馀矣。寻录破贼功，赐祭葬，
进秩一等，任一子官。御史刘闻诗请优恤，寝不行。